དེ་ན།དྲི་བཟང་ཕྱུག་དང་ཉེས་ཆེན་གྱིས་ཚོགས་རྣམས་ཁྲག་གི་རྒྱ་མཚོའི་ཀློང་ན་རེ་འགའ་ནུབ་ཞིང་རེ་འགའ་འཕྱོ་བ་བྱེད་ལ།གང་ལ་ལྟས་ཀྱང་མུན་ནག་གིས་འཐུམ་ཞིང་མུན་ནག་གི་ཁྲོད་ནས་སྤུ་གྲི་གཏམས་པའི་ལྗོན་པ་ལས་འོད་འཁྱུག་ཙམ་བྱེད་པ་ན།དེ་མཐོང་བ་རྣམས་ནི་ཤིན་ཏུ་འཇིགས་པའི་གནས་སུ་ལྷུང་།ཕྱོགས་བཞི་ནི་འཆི་གནས་དུར་ཁྲོད་དང་འདྲ་བ་ཁུ་སུམ་པོར་ཡོད་ཀྱང་།སྐབས་རེར་ཉེས་ཆེན་ཚོས་འདོན་པའི་སྨྲེ་ངག་ཙམ་འཐོས་གྱུར་བ་ཡིན།འདི་རུ་ལྷུང་བའི་མི་རྣམས་ཀྱིས་དམྱལ་བའི་མནར་གཅོད་རབ་ཏུ་མྱོང་བས།ད་ལྟ་སྨྲེ་ངག་འདོན་པའི་ཤུགས་ཀྱང་ཟད་པས།ཇག་ཆེན་དྲི་བཟང་ཕྱུག་ཡིན་ཡང་འཆི་ཁའི་སྦལ་བ་ཞིག་དང་འདྲ་བར་མཚོ་ཆེན་དུ་ཁྲག་ཆུ་མིད་ཀྱིན་སྒུལ་ཅི་ནུས་བྱེད་བཞིན་མཆིས།།